***5. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2022. február 10. napjára összehívott***

***soros, nyílt ülésére***

***Az előterjesztés címe és tárgya:***

***A Felcsúti Közös Önkormányzati Hivatal 2022. évi költségvetésének jóváhagyása***

***A tárgykört rendező jogszabály:***

*- az államháztartásról szóló 2011. évi CXCV. tv. (Áht.)*

*- Magyarország 2022. évi központi költségvetéséről szóló 2021. évi XC. törvény*

*- Magyarország helyi önkormányzatairól szóló 2011. évi CLXXXIX. törvény (Mötv.)*

*- az államháztartás végrehajtásáról szóló 368/2011.(XII.31.) kormányrendelet (Ávr)*

***Előterjesztő: Dr. Sisa András jegyző***

***Az előterjesztést készítette: Dr. Sisa András jegyző***

***Kochné Köntös Etelka pénzügyi ügyintéző***

***Tisztelt Képviselő-testület!***

*Az államháztartásról szóló 2011. évi CXCV. törvény 24. § (3) bekezdése alapján a helyi önkormányzatok költségvetési rendelet-tervezetét február 15-éig, (ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig) kell benyújtani a képviselő-testület részére.*

*A Felcsúti Közös Önkormányzati Hivatal költségvetése a székhely-település, Felcsút Községi Önkormányzat költségvetési rendeletének része, ezért a felcsúti költségvetés elfogadásához szükséges előzetesen döntést hozni a hivatalt fenntartó tagönkormányzatoknak a költségvetési tervezet jóváhagyásáról.*

*A Költségvetési törvényben alapján az állami támogatás összege 140.681.138 Ft. A székhely település iparűzési adóerő-képessége miatt beszámítás címén a teljes összeg elvonásra kerül. A Közös Hivatal költségvetésének tervezetében a 2022. évi állami támogatás az előző évek gyakorlata szerint a székhely önkormányzat által finanszírozandó tételként került tervezésre.*

*A 703/2021. (XII.15.)) Kormányrendelet szerint növekedett a garantált bérminimum 219.000 Ft-ról 260.000 Ft-ra. A törvény szerinti illetményeket 55.000 Ft-os illetményalappal terveztük, mivel szükségesnek ítéljük a köztisztviselői bérek szinten tartását a környező települések már magasabb, vagy ebben a költségvetési évben szintén emelésre kerülő béreihez viszonyítva.*

*A legnagyobb tételt jelentő bérjellegű kiadások esetében 24 fő teljes munkaidős köztisztviselő illetményével számoltunk. Az illetményalap emelkedése miatt jelentkező többletköltségeket a székhely település vállalja a hatályos megállapodás szerint.*

*Személyi juttatások között jelenik meg továbbá a cafetéria-keret, a jutalomkeret, valamint a szórólapokat kézbesítők megbízási díja.*

*A munkáltatót terhelő járulékok között a szociális hozzájárulási adó (13,0 %), valamint a kifizetői adó került betervezésre a vonatkozó jogszabályokban rögzítettek szerint.*

*A dologi kiadásként a szakmai feladatok maradéktalan ellátásához szükséges minimális kiadások kerültek tervezésre. Ide tartozik a szakkönyvek, folyóiratok beszerzése, üzemeltetési kiadások, szoftverek bérleti díjai (pl. Visual regiszter, POLISZ program).*

*Ugyancsak a dologi kiadások között jelennek meg szakmai tevékenységet segítő szolgáltatások, mint pl. belső ellenőrzés, adatvédelmi felelős, tárgyi eszköz nyilvántartó.*

*A közvetített szolgáltatások között a főépítész megbízása, valamint a térkép-és tulajdonilap másolat díja került betervezésre. Ennek fedezete megjelenik a bevételi oldalon is.*

*Beruházásként a munkavégzéshez elengedhetetlen számítógép és laptop, illetve a szükség*

*es irodai programok beszerzése jelenik meg.*

*Az idei évben a Országgyűlési választások miatti kiadások is jelentkeznek, melynek bevételi oldalon a teljes összege tervezésre került.*

*A bevételi oldalon a fentiekben taglalt állami támogatás, valamint az önkormányzatok lakosságszám-arányos hozzájárulása, illetve Bodmér és Óbarok települések esetében a „Megállapodásban” rögzített fix összegek jelennek meg. Tervezésre került továbbá a szórólapok kézbesítéséért kapott támogatás is*

*A bevételek és kiadások részletezését az előterjesztéshez csatolt 1. függelék tartalmazza.*

*Fentieknek megfelelően javaslom a Felcsúti Közös Önkormányzati Hivatal 2022. évi költségvetés tervezetének elfogadását.*

*Felcsút, 2022. január 30.*

***Dr. Sisa András***

***jegyző***

***HATÁROZATI JAVASLAT***

***Bodmér Község Önkormányzata Képviselő- testületének***

***/2022. (II. 10.) határozata***

***a Felcsúti Közös Önkormányzati Hivatal 2022. évi költségvetésének jóváhagyásáról***

*Bodmér Község Önkormányzata Képviselő-testülete az előterjesztésben foglaltaknak megfelelően a Felcsúti Közös Önkormányzati Hivatal 2022. évi költségvetésének tervezetével egyetért és azt a csatolt mellékletek szerint jóváhagyja.*

*Felhatalmazza a jegyzőt, hogy az országgyűlési képviselő választással kapcsolatos kiadásokat a támogatói okiratnak megfelelően módosítsa.*

*Határidő: azonnal*

*Felelős: jegyző*